Up-165/06
Datum: 2006-11-02T00:00:00.000+01:00
ecli: ECLI:SI:USRS:2006:Up.165.06
vrsta: posamični akt
zadeva: ustavna pritožba
objavljeno: Neobjavljeno | 02.11.2006
dokument: US26684
akt: Ustavna pritožba zoper:
– odločbo Višjega sodišča v Celju št. PRP 24/2006;
– odločbo Policijske postaje Slovenske Konjice št. 3A694-03/555003678740 z dne 11. 3. 2005 in
– sklep Okrajnega sodišča v Slovenskih Konjicah št. PRuz 11/2005-4401 z dne 28. 11. 2005
resitev: zavrženje
izrek: Ustavna pritožba zoper:
– odločbo Višjega sodišča v Celju št. PRP 24/2006;
– odločbo Policijske postaje Slovenske Konjice št. 3A694-03/555003678740 z dne 11. 3. 2005 in
– sklep Okrajnega sodišča v Slovenskih Konjicah št. PRuz 11/2005-4401 z dne 28. 11. 2005 se zavrže.
stavek: Ker niso izpolnjene procesne predpostavke, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, 55.1.4, Zakon o Ustavnem sodišču [ZUstS]
datum_vloge: 2006-02-09T23:00:00.000Z
datum_odlocitve: 2006-11-01T23:00:00.000Z

# Up-165/06-6

2. 11. 2006

## SKLEP

Ustavno sodišče je v postopku za preizkus ustavne pritožbe, ki jo je vložil A. A. iz Ž., na seji senata dne 12. oktobra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

### sklenilo:

Ustavna pritožba zoper:

– odločbo Višjega sodišča v Celju št. PRP 24/2006;

– odločbo Policijske postaje Slovenske Konjice št. 3A694-03/555003678740 z dne 11. 3. 2005 in

– sklep Okrajnega sodišča v Slovenskih Konjicah št. PRuz 11/2005-4401 z dne 28. 11. 2005

se zavrže.

### OBRAZLOŽITEV

Pritožnik vlaga ustavno pritožbo zoper akte, navedene v izreku.

Pritožnik je vložil pomanjkljivo ustavno pritožbo, saj ni priložil akta iz prve in druge alineje izreka, zato ga je Ustavno sodišče na podlagi drugega odstavka 54. člena Zakona o Ustavnem sodišču (v nadaljevanju ZUstS) pozvalo k dopolnitvi. Pri tem ga je opozorilo, da lahko Ustavno sodišče ustavno pritožbo zavrže, če je v določenem roku ne bo dopolnil.

Pritožnik vloge ni dopolnil. Zato je Ustavno sodišče ustavno pritožbo v tem delu zavrglo (prva in druga alineja izreka).

Po prvem odstavku 51. člena ZUstS se lahko ustavna pritožba vloži šele, ko so izčrpana vsa pravna sredstva. Pritožnik ni izkazal, da bi zoper sklep Okrajnega sodišča izčrpal pritožbo kot redno pravno sredstvo, zato je Ustavno sodišče ustavno pritožbo v tem delu zavrglo (tretja alineja izreka).

Senat Ustavnega sodišča je sprejel ta sklep na podlagi druge in četrte alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer